CELEX: 62008CN0430
Language: da
Date: 2008-09-29 00:00:00
Title: Sag C-430/08: Anmodning om præjudiciel afgørelse indgivet af VAT and Duties Tribunals, London (Det Forenede Kongerige) den 29. september 2008 — Terex Equipment Ltd mod The Commissioners for Her Majesty's Revenue & Customs

20.12.2008   
            
            
               DA
            
            
               Den Europæiske Unions Tidende
            
            
               C 327/13
            
         Anmodning om præjudiciel afgørelse indgivet af VAT and Duties Tribunals, London (Det Forenede Kongerige) den 29. september 2008 — Terex Equipment Ltd mod The Commissioners for Her Majesty's Revenue & Customs
   (Sag C-430/08)
   (2008/C 327/22)
   Processprog: engelsk
   Den forelæggende ret
   VAT and Duties Tribunals, London (efter anmodning fra Edinburgh Tribunal Centre)
   Parter i hovedsagen
   
      Sagsøger: Terex Equipment Ltd
   
      Sagsøgt: The Commissioners for Her Majesty's Revenue & Customs
   Præjudicielle spørgsmål
   
               1)
            
            
               Tillader toldkodeksen (1), navnlig artikel 78, revision af angivelsen med henblik på at berigtige toldprocedurekoden, og skal HMRC i bekræftende fald rette angivelsen og afklare situationen?
            
         
               2)
            
            
               Blev varerne i den foreliggende sag retsstridigt unddraget toldtilsyn som omhandlet i toldkodeksens artikel 203, stk. 1, jf. gennemførelsesforordningens artikel 865 (2)?
            
         
               3)
            
            
               Opstod der i bekræftende fald toldskyld ved indførsel i henhold til toldkodeksens artikel 203?
            
         
               4)
            
            
               Såfremt der ikke opstod toldskyld ifølge toldkodeksens artikel 203, opstod der da toldskyld i medfør af dens artikel 204, henset til
               
                           i)
                        
                        
                           konklusionen om »åbenbar forsømmelighed« i punkt 34-43 og
                        
                     
                           ii)
                        
                        
                           spørgsmålet om, hvorvidt HMRC undlod at opfylde toldkodeksens artikel 221, stk. 3, idet myndigheden undlod rettidigt at meddele, at der var opstået toldskyld i henhold til artikel 204
                        
                     
         
               5)
            
            
               Under forudsætning af at:
               
                           i)
                        
                        
                           en afklaring som omhandlet i toldkodeksens artikel 78 ikke er mulig, og
                        
                     
                           ii)
                        
                        
                           der bestod en toldskyld, og
                        
                     
                           iii)
                        
                        
                           der forelå en særlig situation som omhandlet i gennemførelsesforordningens artikel 899
                        
                     var det da muligt for retten at fastslå, at der ikke var tale om åbenbar forsømmelighed, således at der kan ske fritagelse for toldskylden i henhold til toldkodeksens artikel 239?
            
         
      (1)  Rådets forordning (EØF) nr. 2913/92 af 12.10.1992 om indførelse af en EF-toldkodeks (EFT L 302, s. 1).
   
      (2)  Kommissionens forordning (EØF) nr. 2454/93 af 2.7.1993 om visse gennemførelsesbestemmelser til Rådets forordning (EØF) nr. 2913/92 om indførelse af en EF- toldkodeks (EFT L 253, s. 1).